|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum um fjárhagslegar viðmiðanir / FJR20080007 |
| **Ráðuneyti /verkefnisstjóri** | Fjármála- og efnahagsráðuneyti / Gunnlaugur Helgason |
| **Innleiðing EES-gerðar?** | [x]  Já[ ]  Nei |
| **Dags.** |  10. maí 2021 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Með [lögum um fjárhagslegar viðmiðanir, nr. 7/2021](https://www.althingi.is/altext/stjt/2021.007.html), var [reglugerð (ESB) 2016/1011, um fjárhagslegar viðmiðanir](https://www.efta.int/sites/default/files/documents/legal-texts/eea/other-legal-documents/solr/translated-legal-acts/icelandic/i32016R1011.pdf), með breytingum samkvæmt [reglugerð (ESB) 2019/2089, um viðmiðanir ESB vegna loftslagstengdra umbreytinga, viðmiðanir ESB sem eru lagaðar að Parísarsamningnum og upplýsingagjöf um sjálfbærni fyrir viðmiðanir](https://www.efta.int/sites/default/files/documents/legal-texts/eea/other-legal-documents/solr/translated-legal-acts/icelandic/i32019R2089.pdf), veitt lagagildi hér á landi. Reglugerðin hefur að geyma reglur um gerð og notkun viðmiðunarvísitalna á borð við Libor-vexti sem liggja til grundvallar ýmsum samningum á sviði fjármálamarkaðar. Meðal annars er mælt fyrir um starfshætti aðila sem taka saman viðmiðanir, starfsleyfi, aðferðafræði við vinnslu viðmiðana og eftirlit.Evrópusambandið samþykkti í febrúar 2021 að breyta reglugerð (ESB) 2016/1011 frekar með [reglugerð (ESB) 2021/168](https://eur-lex.europa.eu/legal-content/EN/TXT/?uri=uriserv:OJ.L_.2021.049.01.0006.01.ENG). Helstu breytingar eru annars vegar að undanþiggja viðmiðanir fyrir stundargengi gjaldmiðla sem framkvæmdastjórn Evrópusambandsins tilgreinir gildissviði reglugerðar (ESB) 2016/1011 og hins vegar að heimila framkvæmdastjórninni eða lögbærum yfirvöldum í aðildarríkjum að ákvarða viðmiðanir sem skuli notast við ef hætt er að gera viðmiðanir sem samningar eða aðrir fjárhagslegir gerningar vísa í eða þær verða ónothæfar og aðilar að gerningunum hafa ekki komið sér saman um aðrar viðmiðanir til að styðjast við. Unnið er að upptöku reglugerðar (ESB) 2021/168 í EES-samninginn. Íslandi ber þjóðréttarleg skylda til að innleiða reglugerðina í landsrétt þegar hún verður tekin upp í samninginn.1. **Hvert er úrlausnarefnið?**

Að veita breytingum á reglugerð (ESB) 2016/1011 samkvæmt reglugerð (ESB) 2021/168 gildi hér á landi eftir upptöku þeirra í EES-samninginn.1. **Að hvaða marki duga gildandi lög og reglur ekki til?**

Breyta þarf lögum um fjárhagslegar viðmiðanir, sem lögfestu reglugerð (ESB) 2016/1011, til að veita breytingum samkvæmt reglugerð (ESB) 2021/168 gildi. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í [sáttmála Framsóknarflokks, Sjálfstæðisflokks og Vinstrihreyfingarinnar – græns framboðs um ríkisstjórnarsamstarf og eflingu Alþingis](https://www.stjornarradid.is/lisalib/getfile.aspx?itemid=a5aa63d9-d5b4-11e7-9422-005056bc530c) segir að fjármálakerfið eigi að vera traust og þjóna samfélaginu á hagkvæman og sanngjarnan hátt. Stefnt sé að auknu trausti á íslenskum fjármálamarkaði, auknu gagnsæi og fjármálastöðugleika. Unnið verði að frekari skilvirkni í fjármálakerfinu með það að leiðarljósi að lækka kostnað neytenda. Þá telji ríkisstjórnin það eitt mikilvægasta hagsmunamál Íslands að sinna framkvæmd EES-samningsins vel.Í umfjöllun um stefnumótun á sviði markaðseftirlits, neytendamála og stjórnsýslu atvinnumála og nýsköpunar í [greinargerð með tillögu til þingsályktunar um fjármálaætlun fyrir árin 2021–2025](https://www.althingi.is/altext/pdf/151/s/0002.pdf) kemur fram að samræming leikreglna sem gildi á íslenskum fjármálamarkaði og innan Evrópska efnahagssvæðisins sé ein af grundvallarforsendum aukinnar samkeppnishæfni til hagsbóta bæði fyrir íslenska neytendur og fyrirtæki.Í [Hvítbók um framtíðarsýn fyrir fjármálakerfið](https://www.stjornarradid.is/lisalib/getfile.aspx?itemid=e544d852-fc8f-11e8-942f-005056bc4d74) segir að til þess að tryggja að laga- og regluverk á fjármálamarkaði stuðli allt í senn að traustum, stöðugum og hagkvæmum fjármálamarkaði ættu íslensk stjórnvöld að leggja áherslu á tímanlega innleiðingu Evrópuregluverks fyrir fjármálamarkað.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Tímanleg innleiðing reglugerðar (ESB) 2021/168 samræmist markmiðum ríkisins um góða framkvæmd EES-samningsins og traust og skilvirkt fjármálakerfi. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Yrði ekkert aðhafst yrðu reglur um fjárhagslegar viðmiðanir á Íslandi ekki í samræmi við reglur annars staðar á Evrópska efnahagssvæðinu, sem kynni að hafa áhrif á hagsmuni íslenskra fyrirtækja og neytenda, auk þess sem Ísland teldist þá brotlegt við EES-samninginn.1. **Önnur úrræði en lagasetning sem metin hafa verið**

Reglugerð (ESB) 2021/168 breytir reglugerð (ESB) 2016/1011 sem hefur lagagildi hér á landi. Innleiðing reglugerðarinnar kallar því á lagabreytingu.1. **Mögulegar leiðir við lagasetningu**

Helst kemur til greina að bæta vísun í reglugerð (ESB) 2021/168 við 1. gr. laga um fjárhagslegar viðmiðanir. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Áformað er að breyta lögum um fjárhagslegar viðmiðanir til að veita reglugerð (ESB) 2021/168 gildi hér á landi. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Ráðgert er að bæta vísun í reglugerð (ESB) 2021/168 við 1. gr. laga um fjárhagslegar viðmiðanir. Ekki er talin þörf á frekari lagabreytingum til að innleiða reglugerðina. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Lögfesting reglugerðar (ESB) 2021/168 er ekki talin vekja stjórnskipuleg álitamál. Innleiðing hennar eftir upptöku í EES-samninginn samræmist skuldbindingum Íslands samkvæmt samningnum.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Já. Áformin varða fjármálaþjónustu sem fellur undir 3. kafla III. hluta EES-samningsins, sbr. einnig IX. viðauka samningsins.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Aðilar sem gera og nota fjárhagslegar viðmiðanir, þar á meðal Kauphöll Íslands hf., fjármálafyrirtæki, lántakar og fjárfestar.1. **Er skörun við stjórnarmálefni annarra ráðuneyta?**

Nei. Gerðin fellur undir málefnasvið fjármála- og efnahagsráðuneytis skv. 8. tölul. 5. gr. [forsetaúrskurðar um skiptingu stjórnarmálefna milli ráðuneyta í Stjórnarráði Íslands, nr. 119/2018](https://www.althingi.is/lagas/nuna/2018119.html).1. **Samráð sem þegar hefur farið fram**

Seðlabanka Íslands var gefið færi á að koma á framfæri athugasemdum við drög að áformaskjali þessu og frummati á áhrifum, en gerði ekki athugasemdir.1. **Fyrirhugað samráð**

Ráðgert er að birta drög að frumvarpi í samráðsgátt stjórnvalda. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Undanþága vegna tilgreindra viðmiðana fyrir stundargengi gjaldmiðla þriðju ríkja er ívilnandi og gæti auðveldað íslenskum fjármálafyrirtækjum að veita út- og innflytjendum og öðrum fyrirtækjum fjármálaafurðir til að verjast sveiflum í gengi gjaldmiðla þriðju ríkja. Ákvörðun viðmiðana sem koma í stað Libor-vaxta og annarra viðmiðana sem hætt er að birta ættu að draga úr röskun og óvissu fyrir aðila sem hafa gert samninga sem vísa til Libor-vaxta eða annarra viðmiðana sem hætt er að birta. Ekki er talið að lögfestingu reglugerðarinnar fylgi teljandi kostnaður eða fyrirhöfn. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Áformað er að birta drög að frumvarpi í samráðsgátt stjórnvalda á næstu mánuðum og leggja frumvarp fyrir Alþingi þegar reglugerðin hefur verið tekin upp í EES-samninginn og þýðing hennar á íslensku verið birt í EES-viðbæti við Stjórnartíðindi Evrópusambandsins.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Reglugerðin er ekki talin kalla á langan aðlögunarfrest. Líklega verður lagt verði til að frumvarp vegna hennar taki gildi þegar eða fljótlega eftir að Alþingi hefur samþykkt það sem lög og þau hafa verið birt í Stjórnartíðindum.1. **Hvaða forsendur þurfa að vera fyrir hendi til að lagasetning beri árangur?**

Aðilar sem gera og nota fjárhagslegar viðmiðanir þurfa að hlíta ákvæðum reglugerðarinnar. Gert er ráð fyrir að Fjármálaeftirlitið hafi eftirlit með því.1. **Mælikvarðar á árangur og útkomu**

Áhrif á notkun viðmiðana fyrir stundargengi gjaldmiðla og samninga sem vísa til Libor-vaxta og annarra viðmiðana sem hætt er að birta.1. **Hefur verið hugað að því að afla gagna til að meta árangur þegar þar að kemur?**

Nei. |
| 1. **Annað**
 |
| Nei. |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
 |